ዝብል ክለዓል ይግበኦ። ናይ ገንዘብ ጥራሕ እንተድኣርእና፡ ኣብዚ ሕዚ እዋን ኣስታት ኣርባዕተ ሚልየን ጫት ዘፍርዩ ከምዘለዉና መፅናዕትታት ይሕብሩ። ክንደየናይ ዝኣክል መሬት ብጫት ከምዝተሸፈነ ድማ መረዳእታ ኤጀንሲ ስታስቲክስ የረድእ እዩ። እዚ ድማ መፍረይቲ ጫት ቁጠባዊ ጥቕሚ ይረኽቡ ከምዘለዉ ግልፂ ዝገብር እዩ። ብብዝሒ ጫት ዝፈርየሎም ከባብታት ሃረርጌ፣ ጉራጌን ሲዳማን ዝተወሰኑ ክፋላት ጌድኦን እንተድኣ ተዓዚብናዮም፡ ልዑል ምጭንናቕ ህዝቢን ሕፅረት ናይ ሕርሻ መሬትን ዘለዎም እዮም። ስለዚ ጫት ኣብ ንእሽተይ ቦታ ኣብ ዓመት ልዕሊ ሓደ ግዘ ምፍራይ ስለዝከኣል፡ ዝርከብ ኣታዊ ንስድራ ምምሕዳር ዘኽእል እዩ። ብካልእ ወገን ድማ ብጅምላ ካብ ዝሸጡ ክሳብ ቸርቸርቲ ዘሎ ሰንሰለት፡ ሓደ መፅናዕቲ 18 ዝኾኑ ብፅሒት ዘለዎም ኣካላት ይዝርዝር። ጫት ዝቖርፁ፣ ዘዳልዉ፣ ዘግዕዙ፣ መጠቕለሊ ቆፅሊ ዘቕርቡን ካልኦትን ኣለዉ። ስለዝኾነ ብዛዕባ ጫት ክንዛረብ ከለና ብዛዕባ እቲ ጫት ዘፍርን ዝጥቀምን ጥራሕ እንተይኮነስ፡ ብዛዕባ እቲ ኣብ ማእከል ዘሎ ሰፊሕ ምትእስሳር ንግዲ እዩ።መንግስታት ፌደራልን ክልልን እውን ተረባሕቲ እዮም። ቢቢሲ፦ እቲ ዓዳጊ እንታይ ይጥቀም ?
